ured@os-ernestinovo.skole.hr kolonius. com

# Poziv za sudjelovanje na

19. međunarodnoj koloniji mladih, Ernestinovo 2022.

**Kolonija mladih** manifestacija je međunarodnoga karaktera koja i ove godine kroz kreativan rad okuplja darovitu djecu i mladež iz Hrvatske i inozemstva.

Radionice će se održati u OŠ Ernestinovo **od 19. do 21. travnja 2022.**

Organizatori Kolonije su OŠ Ernestinovo, Općina Ernestinovo i Likovna udruga „Petar Smajić“.

I ove godine projekt Kolonije mladih podupire Osječko-baranjska županija i Ministarstvo kulture RH.

## Uvjeti sudjelovanja:

* U radu Kolonije mogu sudjelovati djeca i mladi od 10 do 18 godina.
* Svakom polazniku osiguran je materijal za rad, alat, pomagala, stručno vodstvo mentora radionica te ručak u školi.
* Odgovornost oko organizacije dolaska i odlaska iz Ernestinova kao i troškove prijevoza snose roditelji ili staratelji polaznika.
* Broj polaznika u radionicama je ograničen, a njihov će izbor obaviti Stručno tijelo Kolonije.
* O polaznicima koji dolaze izvan Osječko–baranjske županije u vremenu prije i poslije rada u radionicama skrbe njihovi voditelji.
* Organizator ne odgovara za osobne stvari polaznika (mobiteli,odjeća,itd.).
* Sudjelovanje je moguće samo uz predočenje EU digitalne Covid potvrde.
* Za sudionike koji ne posjeduju EU digitalnu Covid potvrdu organizator će provesti testiranje na Covid-19

Zainteresirani učenici koji ispunjavaju uvjete sudjelovanja mogu poslati prijavnice najkasnije **do 11. travnja 2022.** god. na adresu, faks ili mail OŠ Ernestinovo: ured@os- ernestinovo.skole.hr

Osim popunjene prijavnice kandidati mogu poslati materijale (fotografije uspješnih radova) kao i pismene preporuke voditelja izvannastavnih ili izvanškolskih aktivnosti koje su pohađali ili pohađaju, a koje bi bile relevantne za njihov primitak u željenu radionicu.

Budući je broj polaznika ograničen, molimo vas držite se roka za prijavu jer prijavnice koje stignu nakon navedenog datuma neće biti uzete u razmatranje.

Obavijest o primljenim polaznicima radionica **bit će objavljena 12. travnja 2022.** na [www.kolonius.com](http://www.kolonius.com/) , [www.os-ernestinovo.skole.hr](http://www.os-ernestinovo.skole.hr/) , a može se dobiti i usmeno na **091/ 893 8830.**

Sve ostale informacije možete pronaći na web adresi Kolonije [**www.kolonius.com,**](http://www.kolonius.com/) možete ih dobiti putem telefona (**091/ 893 8830**) ili mail-om (**ured@os-ernestinovo.skole.hr**.)

Adresa, e-mail i faks za prijavu nalaze se na prijavnici u prilogu.

S poštovanjem!

1

Voditelj Kolonije mladih:

**Damir Škrlec**, prof.